
ประกาศ องค์การบริหารส่วนตำบลเนินงาม
063/2568
เรื่อง แจ้งให้เจ้าของป้ายหรือผู้ครอบครองป้ายยื่นแบบแสดงรายการเพื่อเสียภาษีป้าย ประจำปี พ.ศ. 2569
.........................................................................................................................................
		ด้วยพระราชบัญญัติภาษีป้าย พ.ศ. 2510 แก้ไขเพิ่มเติม (ฉบับที่ 2) พ.ศ. 2534 มาตรา 12,13,14 และมาตรา 15 ได้กำหนดให้เจ้าของป้ายหรือผู้ครอบครองป้าย ซึ่งเป็นป้ายที่แสดงชื่อหรือเครื่องหมายที่ใช้ในการประกอบการค้าหรือประกอบกิจการอื่น เพื่อหารายได้หรือโฆษณาการค้า ไม่ว่าจะแสดงหรือโฆษณาไว้ที่วัตถุใดๆด้วยอักษร ภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่นใด ซึ่งจะต้องเสียภาษี และยื่นแบบแสดงรายการภาษีป้ายต่อพนักงานเจ้าหน้าที่
ฉะนั้น จึงประกาศให้เจ้าของป้ายหรือผู้ครอบครองป้าย ในองค์การบริหารส่วนตำบลเนินงาม ไปยื่นแบบแสดงรายการป้าย (ภ.ป.1) ต่อพนักงานเจ้าหน้าที่ ณ สำนักงานองค์การบริหารส่วนตำบลเนินงาม กองคลัง งานจัดเก็บรายได้ ตั้งแต่วันที่ 1 เดือน มกราคม พ.ศ. 2569 ถึง วันที่ 31 เดือน มีนาคม พ.ศ. 2569 ในวันและเวลาราชการ แบบพิมพ์ (ภ.ป.1) ขอรับได้ที่ กองคลัง งานจัดเก็บรายได้
เจ้าของป้ายหรือผู้ครอบครองป้าย ไม่ยื่นแบบแสดงรายการภายในเวลาที่กำหนด หรือยื่นแบบแสดงรายการไม่ถูกต้อง ทำให้จำนวนเงินที่จะต้องเสียภาษีลดน้อยลง จะต้องเสียเงินเพิ่มตามมาตรา25 (1) และ (2) แห่งพระราชบัญญัติภาษีป้าย พ.ศ. 2510 แก้ไขเพิ่มเติม (ฉบับที่ 2) พ.ศ. 2534
จึงขอประกาศให้ทราบโดยทั่วกัน
     ประกาศ ณ วันที่ 16 เดือน ตุลาคม พ.ศ. 2568

